"Povećati minimalac i smanjiti porez" | Sremska Mitrovica - Info\n„Povećati minimalac i smanjiti porez“\nPoslednjih dana vode se pregovori između predstavnika sindikata, poslodavaca i države oko visine minimalne cene rada, popularnog “minimalca”, koji trenutno iznosi oko 32.000 dinara. Sindikati traže da bude izjednačen sa cenom potrošačke korpe (39.000 dinara), poslodavci traže povećanje u skladu sa predviđenim privrednim rastom Srbije od 6,5 odsto, dok država, kao posrednik u pregovorima smatra da je dovoljno 35.000 dinara mesečno za minimalnu zaradu.\nNaravno, minimalne zarade isplaćuju se isključivo u privatnom sektoru, dok je prosek plata u javnim, državnim preduzećima oko 70.000 dinara, te se ovi pregovori i ne vode u njihovo ime.\nAko za trenutak ostavimo po strani ekonomski aspekt ovog potpuno opravdanog predloga povećanja minimalne zarade, zato što on zahteva dublju analizu ove socijalne kategorije, i osvrnemo se na prateće implikacije koje proizlaze iz ovog socijalnog problema, utvrdićemo nekoliko vrlo značajnih stvari.\nPrvo, ako uzmemo kao relevantan podatak da po nekim procenama oko 350.000 radnika u Srbiji prima mesečno minimalnu zaradu, koja je zakonom propisana samo u izuzetno teškim okolnostima kad je poslodavcu ugroženo poslovanje i koje mogu trajati maksimalno do šest meseci, utvrdićemo da je jedan znatan broj privatnih preduzeća, iako posluje sa dobitkom, to radi nesmetano više godina, bez obzira na eventualne zakonske posledice.\nNaime, nadležni državni inspektori ne stižu, ili ne žele da stignu, da ovakvim poslodavcima izreknu propisane kazne, iz najverovatnije nekih lukrativnih ili čak političkih razloga. Na taj način, radnici moraju da budu pažljivi da ne pogreše i eventualno podnesu prijave protiv poslodavaca na koje ih zakon upućuje, jer je vrlo verovatno da se to neće dobro završiti po njih. Primera za ovakve slučajeve zaštićenih poslodavaca imamo u skoro svakoj opštini u Srbiji ali i u Beogradu, oni nesmetano posluju i dobijaju državne poslove na tenderima, ili mimo njih.\nDrugo, svaka zarada, pa i minimalna, obavezuje poslodavca na adekvatne državne dažbine po osnovu plata, koja čine takozvanu bruto zaradu. Ova izdvajanja su za jedan deo poslodavaca izuzetno visoka, dok za druge nisu.\nPotrebno je, stoga, da država preuzme svoju ulogu, omogući povećanje iznosa minimalne zarade, povećanje neoporezivog dela zarade i smanjenje poreskog tereta, na način da se oporezivanje vrši po progresivnoj skali: manje zarade – manja opterećenja, veće zarade – veći nameti. Ovaj predlog je, inače, deo ekonomskog programa Narodne stranke i biće primenjen nakon promene vlasti, jer je ekonomski isplativ i socijalno održiv.\nTreće, svi zaposleni, nakon završenog radnog veka stiču pravo na penziju, koja se obračunava na osnovu uplata navedenih dažbina tokom svih radnih godina, te se tako određuje i njena visina.\nMeđutim, dugogodišnje namerno izbegavanje uplate ovih obaveza poslodavaca svojim zaposlenima u skladu sa njihovim stepenom stručne spreme i radnim iskustvom, iz napred iznetih razloga, dovodi do stvaranja velikog broja “novih socijalnih slučajeva” koji su na taj način bili onemogućeni da imaju adekvatne uplate za penzijski i zdravstveni fond i koje posredno za posledicu imaju niske penzije.\nUloga države mora da bude proaktivnija po ovom pitanju, na način da bolje kontroliše tokove novca preduzeća i isplata na “crno”, kao što rade sve razvijene države.\nKonačno, na ovaj način, dolazimo do političkih implikacija aktuelnih pregovora o rastu minimalca, tako što smo na putu da dobijamo novu klasu “siromašnih“ penzionera, sa mesečnim primanjima ispod dostojanstvenog minimuma.\nUpravo u ovoj kategoriji stanovništva, vlast vidi svoju najveću “bazu” ucenjenih i osiromašenih glasača, koji su iz egzistencijalnih razloga prinuđeni da sa zahvalnošću dobijaju “pomoć” države u vidu skoro svakodnevnih predsednikovih obećanja o šestomesečnoj ili jednokratnoj pomoći, od 20 evra, 30 evra, pa do najnovijih 20.000 dinara, uz stalna obećanja o rastu penzija.\nPredsednik države svojim neprekidnim zamajavanjem naroda pričama o ekonomskom rastu, privrednom čudu i apsolutnoj ekonomskoj i svakoj drugoj superiornosti nad okolnim zemljama, iako se ona ne vidi i ne oseća po kvalitetu života, stvara iluziju progresa u društvu i na silu ubeđuje narod u blagostanje koje on, sa svoje dve ruke, stvara i obećava.\nSvojim razmetljivim hvalisanjem i predstavljanjem sebe kao svemogućeg i sveprisutnog autoriteta u svim delovima javnog života, svakodnevno “deli” pomoć, zapošljava, ugovara građevinske projekte, dovodi investitore, gradi fabrike, bolnice i škole, dok se za to vreme predstavnici sindikata pozivaju na razgovore sa agentima BIA zbog svojih aktivnosti, zaposleni radnici “mrcvare” u bogato subvencionisanim stranim firmama i sa strahom iščekuju “finale” pregovora o povećanju minimalne zarade, a od koje svakako neće živeti mnogo bolje.\nNarodna stranka će, po promeni vlasti, aktuelna ekonomska pitanja rešavati u skladu sa svojim ekonomskim programom koji će biti prihvatljiv i blizak svim potrebama naroda i države.\nRelated Items:Featured2, minimalac, porez, srbija


f Građani prijavili 1909 slučajeva Komunalnoj policiji - Arhus Centar Subotica\nU prvih devet meseci komunalnoj policiji građani su prijavili 1909 slučajeva koji se odnose na komunalne probleme. Najčešće primedbe se odnose na držanje domaćih životinja i pse lutalice od kada je zatvore gradski Azil za napuštene pse i mačke lutalice. U Komunalnoj policiji objašnjavaju da u poslednje vreme imaju manji broj prijava od strane građana.\nAnketirani Subotičani kažu da probleme nisu prijavljivali komunalnoj policiji. Smatraju da bi više trebalo da rade samoinicijativno, a ne samo ono što prijave građani.\nU Komunalnoj policiji objašnjavaju da rade po prijavi građana, ali i sami mnoge probleme reše kada ih primete. Građani uglavnom primedbe podnose telefonskim putem, nešto manje mejlom ili direktno kada vide komunalnu policiju na terenu.\nSlužba Komunalne policije raspolaže sa 4 patrolna vozila marke Škoda Fabia i zaposleno je 19 policajaca. Najčešće primedbe su nepropisno držanje domaćih životinja, nepropisnog parkiranja vozila, bilo je intevencija zbog buke i glasne muzike, zbog raznih oštećenja na kolovozima i zbog problema sa drvećem i zelenilom. Komunalna policija je počela sa radom 05. avgusta 2011.godine.


Iskra-Loznica- Obeležen Međunrodni dan borbe protiv droga\nObeležen Međunrodni dan borbe protiv droga\nU organizaciji Iskre u Loznici je obeležen je Međunarodni dan borbe protiv zloupotrebe i nezakonite trgovine drogom.\nPored aktivista i volontera Iskre učestvovali su i volonteri KZM grada Loznice i zdravstveni radnici Preventivnog centra lozničkog Doma zdravlja i volonteri Crvenog krsta Loznica.\nOdržana je tribina za zainteresovane omladince, na kojoj je govorila prim. dr Nada Đurić, predsednica Iskre i Tanja Glišić, šef odseka za mlade iz Omladinskog centra grada Loznica. Dr Đurić je govorila o novim sintetičkim drogama ali i o dosadašnjem radu na prevenciji bolesti zavisnosti u organizaciji Iskre od 2005. godine, do sada.\nGlišićeva je naročito istakla kontinuiran rad na prevenciji svih bolesti zavisnosti od pušenja, alkoholizma i do zavisnosti od psihoaktivnih supstanci u Loznici i okolnim opštinama. Ona je navela da ovih dana počinje da se sprovodi novi projekat Iskre koji finansira Ministarstvo omladine i sporta, a sprovodiće se pored Loznice u još 12 opština i gradova. Novi projekat se sprovodi pod nazivom "Biram ispravan stav za život zdrav". Urađeni su plakati a radi se na idejnom rešenju za brošuru koja će pored hemijske zavisnosti obuhvatiti i nehemijsku zavisnost od kocke i kako se zaštititi.\nUlična akcija je održana ispred Omladinskog centra gde su se delili edukativni materijali o štetnom dejstvu droga i o novim sintetičkim drogama.Cilj ove akcije je da podigne svest građana a naročito mladih o štetnom uticaju droga a naročito nivih sintetičkih droga koje se stalno izbacuju na tržište, a prodaja je često i preko interneta.


Eva Ras snimila film POTPUNO GOLA, a ono što kaže o tome i SKIDANJU Jelisavete Orašanin ŠOKIRAĆE CELU SRBIJU (VIDEO)\nD. Đorđević , F. Jovanović\nScena 85 Eva Ras\nPoznata srpska glumica Eva Ras nije imala problem da se razgoliti za potrebe ostvarenja u kom je glumila, a ono što kaže o tome iznenadiće mnoge.\nEva je spomenula i Jelisavetu Orašanin, koja je dosad imala nekoliko veoma provokativnih scena, a detalje potražite u novoj "Sceni", koja je pred vama.\nSERIJA"SREĆNI LJUDI" KRIJE VELIKU SVAĐU Glumice zaratile: "Nadmena baba, ceo život je izbegavam"\n(VIDEO) LEPA BRENA ČEKA U REDU Evo zašto je dugo bila na ulici na +35, OVO nije želela da propusti\nFolk diva Lepa Brena podelila je sa svojim fanovima da je bez problema čekala u redu, u želji da proba nešto što je naširoko poznato kao najbolje.\nTANJA SAVIĆ PRIJAVILA MUŽA ZA OTMICU SINOVA Preti mu ZATVORSKA i novčana kazna, evo koja je cifra u pitanju\nTanja Savić je posle četiri meseca ćutanja prijavila svog muža Dušana Jovančevića za otmicu njihovih sinova Maksima i Đorđa. Kako pišu mediji, Jovančević bi navodno zbog toga mogao da bude osuđen na novčanu, kao i zatvorsku kaznu.\nSanja Stanković danas proslavlja rođendan na bazenu, gde se našla i njena bivša devojka Jovana Tomić Matora, koja je doživela nezgodu.


Odluka Amerike koja otkriva da su u Venecueli spremni da idu do kraja - 25.01.2019, Sputnik Srbija\nOdbijanje američkih diplomata da napuste Venecuelu posledica je činjenice da su SAD priznale novog predsednika, čime automatski smatraju da odluka legalnog... 25.01.2019, Sputnik Srbija\nanalize i mišljenja, politika, vesti, svet, venecuela, zoran milivojević\n17:24 25.01.2019 (Osveženo: 16:46 29.01.2019)\n© AP Photo / Fernando LlanoAmerička zastava ispred ambasade Sjedinjenih Američkih Država u Karakasu\n25 Januar 2019, 11:13\nČinjenica da su odbili da odu iz države u kojoj su proglašeni nepoželjnim i time prekršili sve diplomatske kodekse i Bečku konvenciju nameće dilemu: Da li za američke diplomate važe neka druga pravila?\n24 Januar 2019, 22:32\nZoran Milivojević, karijerni diplomata, saglasan je da su američke diplomate prekršile sve međunarodne norme i pravila. On objašnjava da im je to na neki način „omogućeno“ jer je njihova vlada priznala novog „predsednika“ Venecuele, čime je ostavila prostor za manevar kada je reč o ponašanju svojih diplomata.\n„Svi koji su priznali ’novog‘ predsednika samim tim činom krše međunarodno pravo, jer je Maduro legalno izabran, a nije legalno smenjen sa te funkcije. Dakle, nije bilo izbora, niti bilo kojih drugih legitimnih načina promene vlasti koji podležu međunarodnom pravu i demokratskim principima. Maduro je kao legalni šef države prekinuo odnose sa Amerikom, na šta ima pravo. Amerikanci su izigrali međunarodne norme činom priznanja ovog novog šefa države i sada njemu daju autoritet vlasti i nadležnost da odlučuje o pitanjima koja se tiču diplomatske prakse“, objašnjava Milivojević.\nPodsećanja radi, Maduro je na neki način „optužio“ Ameriku da se upravo u njihovoj ambasadi u Karakasu nalazi centar iz kojeg se „diriguje subverzivnim akcijama opozicije“.\nMilivojević kaže da samim tim što su Amerikanci odbili da se povuku, samo potvrđuje da će slediti svoj stav da Maduro nije više predsednik Venecuele.\n„Iz te činjenice izvode i sve ostale činjenice, pa i ponašanje njihove diplomatije. U tom smislu, za njih diplomatske donose nije prekinuo novi predsednik, te ostanak diplomata smatraju legitimnim“, navodi naš sagovornik, uz ocenu da će takvo stanje ostati na snazi sve dok se situacija ne raščisti.\nNaš sagovornik je uveren da će Amerikanci ići do kraja, sve dok ne legalizuju novu vlast i predsednika koga su priznali. On kaže da će i u ovoj situaciji koristiti metodologiju koju su upotrebljavali i ranije kako bi legalizovali neku vlast, kao na primer u Ukrajini.\nInače se ambasade svih država sveta na teritoriji zemlje domaćina smatraju teritorijom države koja se u njoj nalazi, sve dok ih domaćin ne proglasi nepoželjnim.


Vlada usvojila novi praznik - Dan Ćirila i Metodija - Izazov\nVlada usvojila novi praznik – Dan Ćirila i Metodija\nNovi magazin 16. maja 2019. 16:55\nVlada Srbije usvojila je danas Predlog zakona o dopunama Zakona o državnim i drugim praznicima kojim se predlaže da 24. maj bude Dan Ćirila i Metodija, na koji će se obeležavati Dan slovenske pismenosti, saopšteno je danas.\nVlada je na današnjoj sednici usvojila i Predlog zakona o potvrđivanju Sporazuma između vlada država učesnica Crnomorske ekonomske saradnje (BSEC) o saradnji u pružanju pomoći u vanrednim situacijama i hitnom reagovanju na prirodne i izazvane katastrofe.\nKako se navodi u saopštenju vlade, usvojena je i odluka o obrazovanju Radne grupe za izradu Nacrta zakona o Memorijalnom centru „Staro sajmište“ koji će, kako se navodi, omogućiti da se ne zaborave istorijske činjenice i oda počast stradalima u tom logoru. Donošenjem zakona obezbediće se prikupljanje, obrađivanje i obezbeđivanje podataka o stradalima na jednom mestu.\nČlanovi Vlade usvojili su i Program o rasporedu i korišćenju sredstava za subvencije za Agenciju za bezbednost saobraćaja za 2019. godinu.\nSredstva u iznosu od 66.000.000 dinara koristiće se za sprovođenje medijske kampanje za podizanje svesti o bezbednosti saobraćaja, koju će sprovesti ta agencija.\nVremenska prognoza – 3. jun\nHoće li se desiti da naše najveće vinogorje Tri Morave ostane bez školovanih…\nŠta je rekao Tesla kada je bio prvi put u Srbiji\nDa li će turski TF-X postati konkurencija ruskom Su-57\nPolicija u Beogradu zaplenila skoro pet kilograma droge i uhapsila tri osobe\nUhapšene dve osobe osumnjičene za dečju pornografiju\nViše tužilaštvo za Betu: Igor Jurić pozvan na saslušanje\nKaolicija Narodni blok-Nova Srbija predala listu\nŠarčević: Beprekorno organizovana onlajn nastava, obuhvaćeno 99 odsto učenika\nNajplaćeniji funkcioneri mesečno primaju i po 20.000 evra\nTepić: Biljana Popović Ivković se neće baviti MUP-om, već MUP njom\nPočinje vađenje 23 potopljena nemačka broda iz Dunava\nU Srbiji sutra promenljivo oblačno, mestimično s kratkotrajnom kišom…\nVeliki doprinos Srpskog filantropskog foruma i Fonda B92 u borbi…\nHoće li se desiti da naše najveće vinogorje Tri Morave ostane bez…\nCINS: REM ne objavljuje sve podatke iz monitoringa predizborne…\nPolicija u Beogradu zaplenila skoro pet kilograma droge i uhapsila tri…


BMW M2 - prve slike restilizovanog modela - Auto Republika\n„Iz neba pa u rebra“ na internetu se pojavio par slika BMW-a M2 za 2018. Renderi su objavljeni na iPad izdanju kompanije na belgijskoj internet stranici. Kao što je bio slučaj sa većim „bratom“, M4 kupom, najmoćnija među „dvojkama“ takođe prolazi kroz neznatne kozmetičke promene.\nNa prvi pogled, sve izgleda isto,međutim kada se pažljivije obrati pažnja, vidi se da su LED adaptivni farovi modifikovani, tako da su „anđeoske oči“ dobile „uglovaniju“konfiguraciju umesto tradicionalne cirkularne.\nZadnji deo automobila je izmenjen u sličnom stilu, sa diskretnom restilizacijom zadnje signalne grupe.\nSlike enterijera još uvek nisu dostupne, ali najveća i verovatno jedina promena će biti uvođenje nove verzije BMW-ovog iDrive info-zabavnog sistema.\nKada je reč o onom najzanimljivijem, što se nalazi ispod haube, tu je i dalje 3,0-litarski redni šestocilindraš sa 370 ks i 465 Nm maksimalnog obrtnog momenta. Do „stotke“ će ubrzavati za 4,3 sekunde, dok je maksimalna brzina 250 km/h.\nZa bilo šta više od ovoga, moraćemo da sačekamo sledeću godinu, kada bi trebalo da bude lansiran M2 CS sa više snage i manjom masom, u stilu M4 CS.\nprevious Amerikanci stavili BMW, Hondu i Toyotu pod lupu\nnext Peugeot 3008 sa tehnologijom autonomnog kretanja


Istraživanje otkriva u kojoj MERI blaži oblik KOVIDA-19 utiče na pamćenje i pažnju - Žena.rs\nLjudi s blagim simptomima kovida-19 koji ne pate od drugih uobičajenih simptoma "dugog kovida" i dalje mogu da imaju oslabljenu pažnju i pamćenje šest do devet meseci nakon infekcije, pokazalo je istraživanje britanskog Univerziteta Oksford.\nPiše: I. R. K. 24.01.2022. 10:55\nKognitivni problemi koji utiču na sposobnost koncentracije, zajedno sa zaboravnošću i umorom, posledice su dugotrajnog kovida - stanja koje pogađa neke nakon početne zaraze, navodi portal Živim.hr.\nJoš nije utvrđeno koliko bi problemi s pažnjom mogli da budu rašireni nakon infekcije koronavirusom. U studiji su učesnici koji su prethodno bili pozitivni na koronavirus, ali nisu prijavili druge uobičajene simptome dugog kovida, zamoljeni da učestvuju u testovima pamćenja i kognitivnih sposobnosti.\nNaučnici su otkrili da su ispitanici bili znatno lošiji u prisećanju ličnih doživljaja, poznatih kao epizodalno pamćenje, do šest meseci nakon infekcije. Takođe su do devet meseci nakon infekcije imali veći pad sposobnosti održavanja pažnje od nezaraženih pojedinaca.\n"Ono što je iznenađujuće je da, iako naši ispitanici koji su preboleli kovid-19 nisu u vreme testiranja imali uobičajene simptome te bolesti, imali su oslabljenu pažnju i pamćenje", rekao je doktor Sijia Zao s Odeljenja za eksperimentalnu psihologiju Univerziteta Oksford.\n"Naši nalazi otkrivaju da kod ljudi mogu mesecima da traju hronične kognitivne posledice."\nNaučnici su rekli da je istraživanje pokazalo da se epizodalna memorija i sposobnost koncentracije uglavnom vraćaju u normalu nakon šest, odnosno devet meseci.\nIspitanici su, takođe, pokazali dobre rezultate u testovima ostalih kognitivnih sposobnosti, uključujući radno pamćenje i planiranje, navodi Živim.hr. Istraživanjem je bilo obuhvaćeno 136 ispitanika.\nStiven Burdžis sa odeljenja za biostatistiku MRC-a na Univerzitetu Kembridž ocenio je da su, iako je broj ispitanika bio mali "razlike između grupa s kovidom i bez kovida u smislu nekoliko specifičnih obeležja kognitivne sposobnosti analiziranih u ovoj studiji bile su upečatljive. Uprkos ograničenjima istraživanja, čini se malo verovatnim da ovi rezultati mogu da objasne ključnim razlikama između grupa koje nisu povezane s kovidom."


Početkom oktobra počinju radovi na rekonstrukciji fabrike vode u Užicu | Energetski portal Srbije\nPočetkom oktobra počinju radovi na rekonstrukciji fabrike vode u Užicu\nU utorak 27. septembra 2016. godine potpisan je ugovor za rekonstrukciju fabrike vode „Petar Antonijević“ u Užicu. Ugovor su potpisali potpredsednik Vlade Republike Srbije gospođa Zorana Mihajlović, gradonačelnik Užica gospodin Tihomir Petković i direktor preduzeća „Jedinstvo“ AD Sevojno gospodin Mića Mićić.\nGospođa Mihajlović je izjavila da će radovi na rekonstrukciji započeti 8. oktobra 2016. godine, a da se očekuje da budu završeni u roku od godinu dana. Istakla je da je vrednost radova 400 miliona dinara, od čega je Vlada Republike Srbije izdvojila 360 miliona dinara, dok je ostatak obezbedio grad Užice.\nGospodin Petković je podsetio na to da su se još 2013. godine pojavile cijanobakterije u akumulaciji Vrutci i da je Vlada Srbije brzo reagovala i sa milion evra finansirala priključenje na alternativni izvor za snabdevanje – Sušička vrela, odakle se i sada snabdeva Užice. On je dodao da će u prvoj fazi biti završen najveći deo posla i da će nakon nje ponovo moći da se koristi voda iz akumulacije Vrutci.\nU prvoj fazi predviđena je ugradnja lamenarnih taložnika, izgradnja opreme, ozonizacija, postavljanje peščanih filtera i deo laboratorije, a u planu je da druga faza bude završena 2017. godine.


NS: Krivična prijava protiv premijerke i ministara zbog Rio Tinta, uz potpise gradjana\nBeta 4. oktobra 2021. 14:45\nNarodna stranka (NS) najavila je danas da će podneti krivičnu prijavu Tužilaštvu za organizovani kriminal protiv premijerke Ane Brnabić jer vlast svojim aktima „krši Ustav i zakone“ kako bi omogućila kompaniji Rio Tinto da eksploatiše litijum kod Loznice, što je „katastrofa u najavi“.\nPredsednica stranačkog odbora za Užice Ivana Parlić je rekla na konferenciji za novinare da krivična prijava obuhvata i ministarke Zoranu Mihajlović i Irenu Vujović, uz zahtev da se istraga proširi prema nekim predstavnicima kompanije.\nKako je objasnila, ti političari se sumnjiče za više krivičnih dela, kao što je primanje mita, zagadjenje životne sredine, uskraćivanje informacija javnosti, posebno navodeći da novi prostorni plan, koji još nije usvojen, „predstavlja pravnu podlogu za pretvaranja Srbije u rudarsku koloniju“.\n„Mi sumnjamo da se u osnovi bezumnih odluka nalazi verovatno najveći slučaj državne korupcije. Duboko smo uvereni da najviši funkcioneri države donose odluke protivne Ustavu i zakonu, suprotne interesu gradjana“, rekla je Parlić.\nOna je navela da je NS zastala sa podnošenjem krivične prijave jer su se mnogi gradjani javili kada su čuli za takvu nameru želeći da daju svoju podršku.\n„Otvorićemo širom Srbije, u mnogim gradovima, punktove gde će gradjani moći da se potpišu. Prijavu ćemo podneti zajedno sa potpisima gradjana“, rekla je Parlić.\nŠef Pravnog tima NS Vladimir Gajić je rekao da „režim kupuje vaučer za podršku kako bi i dalje ostao na vlasti, jedna od stvari koja bi to mogla da mu obezbedi je ova potencijalna investicija Rio Tinta“.\n„Na nama kao gradjanima je da to pokušamo da sprečimo. Želimo da ih i ovako podstaknemo da se zajedno odupremo mogućnosti da Srbija i formalno postane slična afričkoj koloniji iz osamnaestog, devetnaestog veka“, rekao je Gajić.


Kojić: Institut za traženje nestalih i dalje političko tijelo - Glas Srpske\nISTOČNO SARAJEVO - Predsjednik Opštinske organizacije porodica zarobljenih i poginulih boraca i nestalih civila Srebrenice Branimir Kojić rekao je Srni da je izborom novog Kolegijuma direktora Instituta za traženje nestalih BiH ova institucija i dalje političko tijelo i da treba traženje nestalih vratiti u nadležnost entiteta.\n-Ovo što se desilo izborom Kolegijuma direktora Instituta za traženje nestalih dokazuje da je ova institucija politička i ponajmanje se bavi onim što joj je primarni zadatak - istakao je Kojić.\nOn je rekao da su, koliko zna, „dva srpska predstavnika učestvovala i time prekršila odluke Narodne skupštine“.\nKojić je naveo da je prema njegovim saznanjima predsjednik, kako je naveo, „nelegalnnog privremenog Upravnog odbora Petar Šikman član PDP-a a Ostoja Dragutinović član SDS-a“.\n-Logično bi bilo da je prvo izabran novi Upravni odbor Instituta koji bi nakon toga bio izabran Kolegijum direktora Instituta. Sam izbor tih ljudi je katastrofalan jer smo vidjeli da je u Kolegijum direktora izabran Mujo Hadžiomerović koji je doskora bio u Vijeću naroda Republike Srpske - rekao je Kojić.\nOn je konstatovao da su „Bošnjaci nanovo u Institut poslali političara kao što je bio i Amor Mašović koji je radio onako kako mu je naređivala SDA“.\nKojić je dodao da se sada „maše time kako Mašović više nije u Institutu za nestala lica BiH“.\n-Mašović će i dalje da vedri i oblači Institutom jer je uhljebljen kao savjetnik hrvatskog člana Kolegijuma direktora Instituta Marka Jurišića - rekao je Kojić i dodao da će i „dalje da se održi koncept Amora Mašovića nad zahtjevima Republike Srpske“, te da je riječ o veleizdaji onih koji su izabrali ovakav Kolegijum direktora Instituta.\n-S druge strane naš je stav takođe da taj Institut treba ukinuti kada ovako radi ili reorganizovati. Najbolje bi bilo da se traženje nestalih vrati na entitetske komisije koje bi imali daleko bolje rezultate od ovakvog Instituta - ističe Kojić.\n-Ovo što se desilo sa izborom Kolegijuma direktora Instituta pokazuje ponovo da je BiH ovakva kakva jeste neodrživa, jer ako oko traženja nestalih ne možemo da se dogovorimo i ne možemo da nađemo konsenzus, kako ćemo o nekim drugim pitanjima. U sve pore društva je ušla politika i dok se to ne promijeni, smatram da ovakva BiH nema zaista budućnost - zaključio je Kojić.


Povučene optužbe protiv brata Roda Blagojevića – Nadlanu.com\nPovučene optužbe protiv brata Roda Blagojevića\nČIKAGO, 27. avgusta 2010. (Beta) – Bivši guverner Ilinoisa Rod Blagojević ponovo će se, zbog optužbi za korupciju, naći pred sudom početkom januara sledeće godine, ali tada će biti sam, pošto je povučena optužnica protiv njegovog brata Roberta.\nSudija Džejsm Zegel odlučio je da će suđenje Rodu Blagojeviću početi u sedmici koja počinje 4. januara 2011. godine, ali datum nije precizirao. Sa druge strane, federalni tužioci su povukli sve optužbe protiv Roberta Blagojevića, pošto porota prošle nedelje nije uspela da postigne saglasnost o njegovoj krivici.\nTužioci su rekli da se njihova odluka zasniva na manjem značaju Robertove uloge u udruživanju radi prodaje senatorskog mesta Baraka Obame, sadašnjeg predsednika SAD, ili trampe za to mesto, za šta su bila optužena braća Blagojević.\nAdvokat Roberta Blagojevića javio je svom klijentu da je slobodan, na šta je on, poslovni čovek iz Nešvila, uzviknuo: “O bože, mora da se šališ!”. Braća Blagojević sve vreme tvrde da su nevina.


Tajland: Demonstranti napali policijski kompleks\nStotine demonstranata koji traže ostavku vlade napali su danas policijski kompleks gde je bila premijerka, zbog čega je morala brzo da ode na nepoznatu lokaciju, izjavio je zvaničnik vlade.\nPolicija je nekoliko puta bacila suzavac u Bangkoku, u blizini zgrade vlade, posle haotične noći uličnih borbi u drugim delovima prestonice tokom kojih su dve osobe poginule, a najmanje 45 je povređeno.\nDok se glavni grad Tajlanda priprema za demonstracije koje vođe protesta zovu "Dan V" (Dan pobede) za rušenje vlade, hiljade ljudi su se okupile na nekoliko mesta u gradu, mašući crnim zastavama i zviždeći.\nPristalica vlade jutros je ubijen vatrenim oružjem, a juče je na isti način život izgubio 21-godišnji student, dok su demonstranti intenzivirali proteste protiv vlade koji traju već nedelju dana.\nOni traže da ministarka Jingluk Šinavatra okonča uticaj svoje porodice na tajlandsku politiku koji traje više od jedne decenije.\nPolicija je ponovo zvala vojno pojačanje da bi zaštitila zgrade vlade posle izbijanja sukoba između pristalica i protivnika Jingluk i njenog brata milijardera, svrgnutog bivšeg premijera Taksina Šinavatre, u blizini sportskog stadiona gde se okupilo oko 10.000 vladinih pristalica.\nOvo je najnovije nasilje u teškom sukobu tajlandskog monarhističkog establišmenta, bogatih elita i urbane srednje klase sa siromašnim Taksinovim pristalicama koje, uglavnom, potiču iz provincija severno od Bangkoka, regiona gde su prihodi najniži.


Agencija za životnu sredinu PRIZNALA grešku. NEA traži odgovornost nadležnih - Nacionalna ekološka asocijacija\nNEA sa zadovoljstom ali i iskernim žaljenjem obaveštava javnost da je naš zahtev za primenu Evropskog indeksa kvaliteta vazduha „izgleda“ prihvaćen ali na način koji nas duboko uznemirava.\nU momentu otvaranja Poglavlja 27 „Životna sredina i klimatske promene“ u pristupnim pregovorima sa EU, tačno 13 (trinaest) meseci nakon montiranog procesa i protivzakonitog otkaza Milenku Jovanoviću, Agencija za zaštitu životne sredine obratila se Evropskoj agenciji za životnu sredinu (EEA) od koje traži sugestiju i pomoć za formiranje „novog“ prikaza Indeksa kvaliteta vazduha!? Isti oni koji su oktobra 2020. godine bez objašnjenja promenili kriterijume za ocenu kvaliteta vazduha, a zatim se obračunali sa svakim ko je iskazao stručnu rezervu prema ovakvoj odluci, sada mole za pomoć.\nKoje kriterijume za ocenu kvaliteta vazduha su ovi „eksperti“ is srpske Agencije branili od svih sugestija koje su dolazili kako od stručne javnosti tako i od građana, ako sada traže od Evropske agencije da im objasni kako se prikazuje indeks kvaliteta vazduha?\nZašto traže dodatna objašnjenja kada je Agencija za zaštitu životne sredine saradnik EEA više od 15 godina i vrlo dobro je poznato koji Indeks kvaliteta vazduha koristi a stanice iz Republike Srbije već se prikazuju na njihovim portalima korišćenjem pomenutog EU indeksa?\nKako je moguće da su zbog promene indeksa kvaliteta vazduha ukinuli Odeljenje za kvalitet vazduha da bi se obračunali sa Milenkom Jovanovićem a zatim i Odeljenje za informacioni sistem i izveštavanje a sada traže pomoć u primeni tačno onoga na šta je gospodin Jovanović ukazivao i zbog čega je otpušten?\nZašto su imejl kojim se obraćaju za savet uputili SVIM zemljama članicama EEA, na više od 70 adresa, stručnjaka širom EU, čime su naneli nesagledivu štetu Republici Srbiji u osvit otvaranja Klastera 4, jer se ovakvim obraćanjem stiče utisak da u Srbiji nema nikoga ko zapravo razume osnovno koncepte u oblasti monitoringa kvaliteta vazduha?\nI konačno, poslednje pitanje: Da li vas je sramota?\nNacionalna ekološka asocijacija, koja od svog osnivanja zahteva primenu Evropskog indeksa kvaliteta vazduha, sada traži momentalnu odgovornost svih uključenih u ovu amatersku predstavu sa očigledno tragičnim završetkom.\nPrevious Previous post: NEA 21 završna godišnja konferencija\nNext Next post: Milenko Jovanović na Nova S o novoj tragikomediji sa Indeksom kvaliteta vazduha


NOVA "SABLJA" Autori hita "Jutro će promeniti sve" spremaju novu seriju i UBISTVU PREMIJERA ĐINĐIĆA\nNaša primarna želja nije da budemo produžena ruka pravosuđa - kažu za "Blic" Goran Stanković i Vladimir Tagić, koji pripremaju novi televizijski projekat "Sablja".\nSerija govori o događaju koji je potresao Srbiju 12. marta 2003. godine, a njeni autori su osvojili nagradu u Cinelink Drama selekciji na upravo završenom Sarajevo film festivalu kao najbolji projekat u razvoju.\n- "Sablja" je priča inspirisana istinitim događajem, ubistvom srpskog premijera Zorana Đinđića. Taj događaj je prelomni trenutak novije srpske istorije, koji je ostavio trajne posledice na našu generaciju, a i na čitavo naše društvo. Glavni junaci su fiktivni likovi, koji istražuju ovo ubistvo i na čije živote je pomenuti atentat indirektno uticao - priča Goran Stanković, a njegov kolega Vladimir Tagić dodaje:\n- Scenario je još uvek u fazi razvoja, a na njemu, sem nas dvojice, trenutno radi i Maja Pelević. Epizode ćemo režirati Goran i ja. Prva sezona serije će imati osam epizoda, početak snimanja nije zakazan i zavisiće od procesa pisanja scenarija i finansiranja projekta.\nZanimljivo je da je ideja o ovom projektu potekla od Javnog medijskog servisa Srbije.\n- Posle završetka rada na seriji "Jutro će promeniti sve", RTS je predložio ovu temu, kao nastavak naše saradnje. Goran i ja smo pronašli ugao iz kog želimo ovu priču da ispričamo. Pravac koji smo odabrali je naišao na odobrenje RTS-a i mi smo trenutno u pregovorima sa njima o daljoj saradnji. O filmu trenutno ne razmišljamo - otkriva Tagić.\nNameće se pitanje ko bi mogao da tumači lik pokojnog premijera Zorana Đinđića i da li će tokom snimanja biti korišćeni dokumentarni materijali.\n- Imamo ideje sa kojim glumcima bismo želeli da radimo, ali je za bilo kakve definitivne odluke o kastingu još uvek rano. Dokumentarni materijal nećemo koristiti pošto smo se odlučili da nam fokus priče bude na fiktivnim junacima - ističe Stanković.\nMnogi se već u startu nadaju da će se ovom serijom razotkriti neke stvari koje su i dalje prekrivene velom tajni.\n- Naša primarna želja nije da budemo produžena ruka pravosuđa. Mi se bavimo fikcijom koja nam omogućava da stvarne događaje interpretiramo, nadogradimo i iz njih izvučemo širu sliku o težini tog tragičnog događaja i posledicama koje je on imao po naše društvo - naglašava Tagić.\nStanković otkriva i da li će u seriji biti reči o zemunskom klanu, o izvšiocima ubistva premijera i hoće li se baviti političkom pozadinom.\n- Ubistvo premijera je političko ubistvo, i nemoguće ga je tretirati drugačije, a izvršioci ubistva su neizostavni deo atentata - smatra reditelj.\nVelika zvezda svetske književnosti, izraelski pisac Etgar Keret predstaviće se čitaocima u Srbiji u subotu 14. decembra od 17 sati u knjižari Delfi SKC u društvu prevoditeljke Mile Gavrilović. Ovo će biti izuzetna prilika da se upoznamo sa stvaralaštvom majstora kratke forme.\nSajam knjiga se nastavlja u knjižari Delfi SKC\nZasve one koji su propustili Sajam knjiga u Beogradu stiželepa vest iz Lagune. Za vreme Sajma knjiga više od 500 Laguninih naslova bilo je na popustu od 50 do 90 odsto. Ova akcija trajala je istovremeno i na Beogradskom sajmu i u knjižari Delfi SKC, a do kraja novembra akcija se produžava u knjižari Delfi SKC.\nFrancuski glumac Žan-Luj Trentinjan boluje od raka\nFrancuski glumac Žan-Luj Trentinjan (86) boluje od raka, potvrdio je sam glumac u intervjuu za septembarsko izdanje časopisa Premijer.


Gana, jedan od najvećih favorita na KAN, ispala je u polufinalu turnira od kasnijeg šampiona Kameruna (0:2), a potom je izgubila u borbi za treće mesto od Burkine Faso (0:1).\n- Došlo je vreme da potražim novi izazov i zahvalim se svima što sam imao priliku da vodim Ganu, uživao sam. Ponosan sam što sam bio na klupi jakog tima i siguran da će imati mnogo uspeha u budućnosti - rekao je Grant, prenosi Skaj sport.\nGrant je i prethodni afrički turnir završio razočaran zbog poraza na penale u finalu od Obale Slonovače 2015. godine.\nOvaj izraelski stručnjak tokom karijere vodio je Makabi Tel Aviv i Haifu, Portsmut, Vest Hem, reprezentaciju Izraela i Čelsi, sa kojim je takođe poražen posle penala u finalu Lige šampiona od Mančester junajteda.\nNa klupi Partizana zadržao se samo četiri meseca prolećnog dela sezone 2011/12, uspeo je da osvoji titulu prvaka Srbije pošto je nasledio veliku bodovnu prednost, ali je ostao upamćen i po tome što je doživeo sva tri poraza u derbijima od Crvene zvezde.


Novi američki rezervisti u Iraku? - 2003-09-25\nAmerički general Peter Pace je rekao da će zvaničnici odbrane možda biti primorani pozvati na hiljade dodatnih rezervista i pripadnika nacionalne garde da idu u Irak. General Pace je rekao da odluka zavisi od toga da li će i druge zemlje obećati da će poslati vojnike za novu multinacionalnu diviziju za Irak.\nObraćajući se jučer novinarima, on je rekao da, ako ta obećanja ubrzo ne budu data, on očekuje da će američka vojska krajem oktobra početi najavljivati rezervistima da bi mogli biti pozvani na dužnost.\nSjedinjene države trenutno imaju oko 130 hiljada vojnika u Iraku. Washington je i od drugih zemalja zatražio da pošalju svoje vojnike kako bi pomogli uspostavi sigurnosti i mira u Iraku, gdje trenutno postoje dvije multi-nacionalne divizije, jedna koju predvodi Britanija i druga koju predvodi Poljska.


Zbog sankcija EU Rusiji bilo je upitno kako će se transportovati donacija namenjena Vojsci Srbije. Međutim, deset vojnih izviđačkih vozila BRDM-2 stiglo je u Niš, i to preko Mađarske.\nPrethodno i rumunska i bugarska vlada odbile su da dozvole prenos vozila preko svoje teritorije, navodeći da bi to bilo protiv sankcija EU ka Rusiji zbog ilegalne aneksije Krima i podrške separatistima u ukrajinskom regionu Donbas.\nMere su uvedene 2014. i podrazumevaju sankcije na trgovinu oružja Moskvi, ali i zabranu izvoza robe koja se može koristiti u vojne i civilne svrhe.\nOvo, ipak, kao prepreku nije prepoznala mađarska vlada. Kako je za briselski portal „Politiko“ objasnio šef kabineta premijera Viktora Orbana Đerđeli Gulijaš, avionska pošiljka iz Rusije smela je da preko mađarskog vazdušnog prostora stigne do Srbije, jer teret koji se prevozio nije bio u vojnom, već u civilnom avionu, za koji nije potrebna posebna dozvola. On je takođe ocenio da je tovar morao prethodno da preleti i Poljsku i Slovačku.\nZvaničnici iz Brisela bili su suzdržani.\n- Videli smo izveštaj. Ne komentarišući specifičnosti slučaja, mogu da kažem da je primena restriktivnih mera EU obaveza svake članice - saopštio je portparol EU.\nMinistarstvo odbrane Srbije takođe je tvrdilo da nije bilo prepreka i da je vojna oprema stigla uz poštovanje međunarodnih pravila. I predsednik Aleksandar Vučić na primopredaji u Nišu osvrnuo se na transport.\n- Poštovali smo norme međunarodnog javnog prava i sve je u skladu sa dogovorom sa Rusijom - rekao je on.\nIpak, ne može se potez Mađarske oceniti drugačije nego kao prijateljski naklonjen i ka Rusiji i ka Srbiji, što i ne čudi. NJihova politika često nije u skladu sa EU, ali jeste naklonjena dobrim odnosima sa Rusijom i Zapadnim Balkanom.\nOdnosi Rusije i Srbije su od strateškog značaja! Više o tome OVDE.


NEMA JOVIĆA? NEMA PROBLEMA, TU JE DRUGI SRBIN Golčina i asistencija Gaćinovića u Rimu, strelac i Prijović\nTakmičenje u grupnoj fazi Lige Evrope ušlo je u završnu fazu, ovog četvrtka pada odluka ko će u šesnaestinu finala, a ko će završiti takmičenje... Nije preterana ocena ako se kaže da su Srbi obeležili prvi deo Lige Evrope, pošto su rešetali mreže i u tom ritmu su nastavili u poslednjem kolu.\nFudbaleri Ajntrahta su bili veliko iznenađenje u ovom takmičenju, pošto su se našli u grupi sa Laciom i Marsejom, ali su uspeli da takmičenje završe u grupi i pre poslednje runde.\nTako meč šestog kola protiv Lacija nije imao rezultatskog značaja za tim iz Frankfurta, pa je Luka Jović ostao na klupi. Iako u timu nije bilo najboljeg strelca, njegovu ulogu je preuzeo još jedan naš fudbaler.\nReč je o Mijatu Gaćinoviću, koji je u 65. minutu uspeo da poravna rezultat na 1:1, i to ne na bilo kakav način. Napravio je minijaturu na 25 metara od gola, fintama se oslobodio čuvara i zatim raspalio po lopti sa distance. Njegov udarac je bio milimetarski precizan, pa golman Lacija nije mogao ništa da uradi kako bi sačuvao mrežu.\nPrethodno je Korea doneo prednost Rimljanima, da bi posle asistencije zlatnog "orlića" u 71. minutu pogodio Sebastijan Haler za konačan trijumf od 2:1.\nGolgeterski raspoložen u šestom kolu Lige Evrope je bio i Aleksandar Prijović, koji je samo uspeo da smanji prednost BATE Borisova protiv njegovog PAOK-a. Vodili su Belorusi sa 3:0, a korpulentni napadač je pogodio za 3:1, čime je samo potvrdio da se nalazi u veoma dobroj formi, ali je na ovom meču izostala podrška saigrača.


Verovatno ste više puta probali da na webu odgledate prenos koncerta ili nekog drugog događaja „uživo“ i suočili se sa preotperećenjem servera koji nije mogao da opsluži veliki broj korisnika u istom trenutku. Izraelska firma Vtrails smatra da ima rešenje za ovakve probleme.\nU pitanju je FDPC (Full Duplex Packet Cascading) tehnologija namenjena provajderima audio i video sadržaja na Internetu. Tehnologija koja se trenutno upotrebljava, podrazumeva da se isti paket informacija šalje redom svakom od korisnika koji je odlučio da pogleda uživo Madonin koncert ili lansiranje šatla, npr. Naravno, ovakav način odgovaranja na zahteve korisnika je brzo zauzimao i trošio kapacitete servera, i zavisno od broja korisnika, često nisu svi mogli da neki događaj odgledaju na Internetu. Izraelski programeri nude sasvim novi koncept, koji podseća na programe za deljenje MP3 fajlova, kao što je Napster.\nČitav proces se odvija na sedeći način: FDPC „u letu“ kreira hijerarhijsku lestvicu korisnika i samo oni koji se nalaze na vrhu dobijaju „streaming media“ sadržaje direktno sa servera. Svi ostali audio/video fajlove dobijaju od korisnika koji se u hijerarhiji nalaze iznad njih. Prema tome, svaki član lanca igra ulogu i klijenta i servera. Kompjuteri korisnika koji dobijaju ulogu servera prave kopiju sadržaja i šalju je mašini ispod sebe, a to dupliranje se odvija putem specijalno napisanog softvera za korisnike. U ovom procesu FDPC-server se nalazi između provajdera i klijenata. Hijerarhijsko „stablo“ se obrazuje na osnovu analize brzina konekcije svih korisnika i na vrhu se nalaze oni sa najboljom vezom. Šta se dešava kada neko odluči da prenos prekine? FDPC odmah reorganizuje „stablo“, upražnjeno mesto se popunjava, a prenos nastavlja.\nMišljenja koja se odnose na novu tehnologiju su vrlo podeljena: s jedne strane su oni koji ovakav pristup smatraju uvodom u „novu eru“, dok su drugi vrlo skeptični po tom pitanju. Ovi drugi upućuju na pitanja sigurnosti ovakve mreže, probleme zaštite autorskih prava sadržaja koji se ovako distribuiraju, ali i činjenicu da, na ovaj način smanjen saobraćaj na serveru, može da dovede do smanjenja zarade od reklama.


Naslovna Info Vremenska prognoza Evo kakvo vreme nas očekuje sledeće nedelje\nU Srbiji danas, posle slabog ili umerenog jutarnjeg mraza i kratkotrajne magle ponegde, biće pretežno sunčano, saopštio je Republički hidrometeorološki zavod (RHMZ).\nDuvaće uglavnom slab vetar promenljivog pravca. Jutarnja temperatura biće od minus osam do minus tri, najviša dnevna od tri do osam stepeni.\nU Bačkoj Palanci će biti pretežno sunčano vreme, posle slabog jutarnjeg mraza. Duvaće uglavnom slab vetar promenljivog pravca. Jutarnja temperatura biće minus čestiri, najviša dnevna oko šest stepeni.\nU nedelju u jutarnjim satima očekuje se slab i umeren mraz, a tokom dana pretežno sunčano i malo toplije vreme.\nU ponedeljak će biti umereno oblačno, suvo i toplo vreme. Krajem dana na severu, a tokom noći i u ostalim krajevima očekuje se naoblačenje, ponegde s kišom, na višim planinama sa snegom.\nOd utorka će biti malo svežije vreme, mestimično s kišom, na planinama sa snegom, dok se u četvrtak sneg očekuje ponegde i u nižim predelima.\nBiometeorološka prognoza za subotu, 8. februar: Meteorološke prilike će biti relativno povoljne za većinu hroničnih bolesnika, a oprez se savetuje osobama sa psihičkim tegobama. Moguće meteoropatske reakcije su razdražljivost i glavobolja.\nPrethodni tekstSve veći broj žena postaju nosioci poljoprivrednog gazdinstva\nSledeći tekstMala azbuka bačkih jela – ajmokac


Rusija: UN i OZHO ne ispunjavaju svoje obaveze u Siriji - 02.11.2017, Sputnik Srbija\nZamenik šefa ruske diplomatije Sergej Rjabkov izjavio je da se mehanizam UN i Organizacije za zabranu hemijskog oružja (OZHO) za istraživanje hemijskog napada u... 02.11.2017, Sputnik Srbija\n10:32 02.11.2017 (Osveženo: 10:44 02.11.2017)\nZamenik šefa ruske diplomatije Sergej Rjabkov izjavio je da se mehanizam UN i Organizacije za zabranu hemijskog oružja (OZHO) za istraživanje hemijskog napada u Siriji pokazao nesposobnim da ispunjava svoje obaveza.\n„Pod uticajem SAD, ti instrumenti koji treba da se bave utvrđivanjem istine — upravo misija OZHO i Zajednički mehanizam istrage UN — nisu se pokazali u stanju da na potreban način ispune svoj mandat“, rekao je Rjabkov.\n„Ne želim da se vodim emocijama, iako to zahteva situacija. Ako se govori o sadržaju, u pristojnom društvu, pre nego što neko bude optužen, uobičajeno je da se pokuša da se utvrdi šta se zaista desilo“, rekao je Rjabkov novinarima.\nRanije je Bela kuća optužila Rusiju za pokušaj potkopavanja mehanizma za istragu navodnog korišćenja hemijskog oružja u Siriji.\nStalno predstavništvo Rusije pri UN je ranije saopštilo da je izveštaj zajedničke misije UN i OZHO amaterski sastavljen.


Ovako ubrzava AMG G63 sa 1.000 KS – VIDEO – Bh-index\nOvako ubrzava AMG G63 sa 1.000 KS – VIDEO\nAuto industrija Datum: 14.05.2018.\n14/05/2018 by Redakcija\nIako je već standardni Mercedes-AMG G63 prilično moćan, jer pod haubom donosi biturbo V8 motor sa 563 KS, glavni akter današnjeg videa temeljno je prerađen pa “ispaljuje” čak 1.000 KS.\nDa li je 1.000 KS previše ili nije teško je odgovoriti, ali zanimljiv je detalj da se, uprkos vrhunskom pogonu na sve točkove, signalna lampica kontrole proklizavanja točkova aktivira i pri brzini od 120 km/h, prenosi “Autopress.hr”.\nPreporučeno za vas: Ford Focus automobil godine u Bosni i Hercegovini\nKako Mercedes-AMG G63 sa 1.000 KS ubrzava sve do 260 km/h provjerite u videu.\nZbog pretilosti se jedva kretala, a onda je skinula 90 kilograma i danas izgleda poput manekenke\nHelez: Na referendumu dva pitanja, da li ste “za” da SDP ima kandidata i koga predlažete


Amadeus bend peva Srpsku u Prokuplju za 8,5 hiljada evra - juGmedia\nAmadeus bend peva Srpsku u Prokuplju za 8,5 hiljada evra\nGrad Prokuplje, u saradnji sa ustanovama kulture, i ove godine, organizuje tradicionalni doček pravoslavne Nove godine, 13. januara, na Trgu Topličkih junaka, a koncert će održati popularni Leskovčani Amadeus bend za čiji nastup je iz gradske kase izdvojeno million dinara.\nOrganizator se potrudio da Prokupčanima, kao i svima onima koji će Novu godinu po Julijanskom kalendaru dočekati pod vedrim nebom našeg grada, obezbedi dobar provod, uz muziku, posluženje i vatromet.\nKako je saopšteno iz Gradske uprave, program u centru grada počeće u 21 sat, kada će lokalni muzički bend „Melisa“ svojim repertoarom zagrevati publiku sve do 22.15, a potom će nastupiti popularni domaći pop sastav „Amadeus bend“.\nTačno u ponoć, vatromet će označiti početak pravoslavne Nove godine, a u muzici „Amadeus benda“, publika će uživati sve do posle ponoći.\nNajomraženiji film iz ove godine stigao u leskovački bioskop\nRaspisan nagradni konkurs za Evropski dnevnik\nDeo gradske uprave, Narodnog muzeja i Galerije savremene likovne, kao i gradska preduzeća koja sada rade u zakupljenim prostorijama, biće preseljena…\nDačić u Prokuplju – svoj na svome\nPROKUPLJE – Ministar policije Ivica Dačić tokom današnje posete Žitorađi, Prokuplju i Blacu, pokazao je da pripada ovom kraju, jer je opušteno…


Najava projekcija filma o humanosti Holanđanke Jeni Ligtenberg - FILTER\nNajava projekcija filma o humanosti Holanđanke Jeni Ligtenberg\nKinotekaRepublike Srpske i Matična biblioteka Istočno Sarajevo, organizuju 18. i 19. novembra projekcije dokumentarnog filma „Jeni, malo svjetlo sa Zapada“, reditelja Slobodana Simojlovića, posvećenog Holanđanki Jeni Ligtenberg, koja je tokom minulog rata boravila u humanitarnoj misiji na Palama.\n„Knjiga predstavlja dragocjeno i nepristrasno svjedočanstvo o ratu na našim prostorima, iz ugla holandske apotekarke koja je došla u humanitarnu misiju 1993. godine i ostala sve do 1995. Dokumentarni film prati knjigu-dnevnik i bolje nas upoznaje sa likom i djelom Jeni Ligtenberg, koja je ratne godine provela na Palama i tokom tog perioda napisala dnevnik“, saopšteno je iz Kinoteke Srpske.\nJeni Ligtenberg je bila apotekarka i humanista iz Holandije, te organizator brojnih donacija lijekova i medicinskog materijala tokom rata.\nDirektor Kinoteke Republike Srpske Snježan Lalović, izjavio je ranije Srni da je film urađen na osnovu knjige koju je štampala Matična biblioteka Istočno Sarajevo, jer su željeli da se oduže Jeni za sve dobro što je učinila za srpski narod.\nFilm će biti prikazan u četvrtak, 18. novembra, u Kulturnom centru Istočno Novo Sarajevo sa početkom u 19.00 časova.\nDruga projekcija biće održana u petak, 19. novembra u Kulturnom centru Pale sa početkom u 19.00 časova.\nTags: Jeni Ligtenberg Kinoteka Republike Srpske matična biblioteka istočno sarajevo Film\nPrethodna Vodovod Pale: Obavještenje o ispravnosti vode\nSledeća “Ulični svirači” za liječenje Vanje Malović


Budva pod kamerama zbog kriminala\nU policiji se zalažu za postavljanje sistema kamera i 24-orosatni nadzor u gradu (na fotografiji: mecima izrešetan automobil, Budva, 2011.)\nNekoliko ubistava posljednja tri mjeseca u Budvi bila su razlog da gradske vlasti zatraže od policije i ostalih nadležnih institucija da se suzbije kriminalitet i vrati sigurnost građana, ali i turista u najposjećenijem primorskom gradu Crne Gore.\nBudvanski parlament na hitnoj sjednici jednoglasno je usvojio Preporuku kojom se bezbjednosna situacija u gradu ocjenjuje nezadovoljavajućom, zbog čega su pozvali nadležne da suzbiju kiminalitet u gradu, vrate sigurnost građana i povjerenje u državne institucije.\nPredsjednik budvanske Opštine Dragan Krapović je pozvao MUP, Upravu policije i Agenciju za nacionalnu bezbjednost da preduzmu dodatne mjere i preventivno djelovanje u suzbijanju kriminaliteta u Budvi.\n"Uprava policije je bila predvidjela da pokrije grad (kamerama) na 64 lokacije, ali i ne mora da bude toliko. Sa adekvatnim video nadzorom i softverom za prepoznavanje lica i registarskih tablica, imali bi neku vrstu prevencije ovakvih događaja", rekao je Krapović.\nIz opozicione Demokratske partije socijalista (DPS) su podržali ove preporuku, ali i ocijenili da treba izbjeći njeno korišćenje u politikantske svrhe.\n"Ukoliko je ideja da se postave kamere kako bi se pomoglo MUP-u, mi smo za. Takođe smo i za to da se kamere koje su u susjednom Petrovcu već postavljene, uvežu u taj sistem", kazao je predsjednik kluba DPS-a Marko Vuković.\nSamo u prethodna 3,5 mjeseca u Budvi se desilo nekoliko ubistava i pucnjava.\nProšle subote je ubijen Slobodan Šaranović, osumnjičen da je umiješan u ubistvo Nikole Bojovića (brata Luke Bojovića, vođe Zemunskog klana).\nŠaranović je početkom decembra prošle godine pušten iz pritvora u Spužu gdje je proveo skoro tri godine zbog sumnje da je organizovao ubistvo Bojovića u Beogradu aprila 2013. godine, što je on negirao.\nPolicija na terenu, Budva\nPočetkom ovog mjeseca je u budvanskom lokalu Pista došlo do ranjavanja vlasnika Zlatka Dragovića. Ovaj slučaj još nije dobio policijsko-sudski epilog.\nKraj prošle godine je obilježilo dvostruko ubistvo u Bečićima nadomak Budve, kada su ubijeni Đorđe Boreta i Dragan Zečević. Boretino ubistvo se smatra nastavkom rata između kriminalnih klanova, u kojem je među Budvanima već bilo žrtava.\nNaime, krajem oktobra 2015. je ispred svog restorana iz snajpera ubijen Goran Đuričković, a njegov kum Saša Marković usmrćen je iz sačekuše pola godine ranije.\nU mnogim od ovih slučajeva posljednjih mjeseci je bilo klasičnih egzekucija, kazao je Darko Ćorac iz Odjeljenja bezbjednosti Budva koji je pred odbornicima lokalnog parlamenta izložio dosadašnje rezultate istraga, pa i povodom posljednjeg slučaja ubistva Slobodana Šaranovića.\n"Nepoznati napadač ili više njih je iz dva oružja lišio života pomenuto lice. Definitivno je to da je ubistvo izvršeno na organizovan način i da je u njemu učestvovalo više lica. Ostale detalje za sada ne mogu javno iznositi", rekao je Ćorac.\nStrani egzekutori "obavljaju poslove"\nU posljednja dva krivična djela, policija je došla do izvršilaca krivičnih djela od kojih su neki lišeni slobode, a za ostalima je raspisana potjernica naglasio je Ćorac.\n"Događaj iz decembra 2016. godine, kada su dva lica izgubila život (u kafeu Trofej maskirane osobe u sred dana usmrtile Đorđa Boretu, pri čemu je stradao i Dragan Zečević), je policijski do tančina rasvijetljen. Policija je došla do izvršilaca krivičnog djela i njihovih pomagača, lišena su slobode dva lica, a za još tri se traga putem Interpolove potjernice", kazao je Darko Ćorac, te dodao:\n"Drugi slučaj, koji je takođe policijski završen, je onaj januarski kada su dva lica stradala u međusobnoj pucnjavi u ulici Babilonija januara ove godine (Budvanin Miroslav Ćetković i državljanin Bosne i Hercegovine Predrag Ilinčić). Zaimljivo je da su kod oba lica nađeni telefoni sa kripto zaštitom."\nOsim što su klasične likvidacije, većina ubistava u Budvi, dodaje Ćorac, ima i odliku naglašene inostranosti.\n"Prema podacima koje imamo, ne samo za ova krivična djela, već i ona koja se dešavaju na teritoriji Crne Gore, dešava se da su lica koja su egzekutori dovedena sa strane, da su došla iz drugih država u Crnu Goru da počine krivično djelo", kaže Ćorac.\nU policiji se zalažu za postavljanje sistema kamera i dvadesetčetvorosatni nadzor u gradu. Kažu da su za to do sada prepreka bili zakoni koji štite lične podatke i manjak finansije za kupovinu sistema nadzora.\nHronologija budvanske mafijaške crne hronike\n11. marta 2017. je ubijen Slobodan Šaranović, koji je bio osumnjičen za umiješanost u ubistvo Nikole Bojovića. Šaranović je 8. decembra prošle godine pušten iz pritvora u Spužu gde je proveo skoro tri godine zbog sumnje da je organizovao ubistvo Nikole Bojovića (brata Luke Bojovića, navodnog vođe Zemunskog klana) u Beogradu aprila 2013. Šaranović je negirao krivicu. Izrešetan je rafalnom paljbom ispred svog stana u Budvi.\n5. marta 2017. godine, u lokalu Pista ranjen je vlasnik Zlatko Dragović, rođeni brat Stevice Dragovića, nekadašnjeg direktora Zavoda za izgradnju Budve, koji je hapšen zbog sumnji da je umiješan u malverzacije oko prodaje opštinske zemlje, kao i da je član kriminalne grupe na čelu sa Svetozarom Marovićem, za koju se sumnja da je preko firme Property Investments prevarila više porodica. Uz još pet osoba, Stevica Dragović je 2012. godine osuđen na jednogodišnju zatvorsku kaznu zbog učešća u aferi "Auto-moto društva Budva", čiju su imovinu prepisali na privatne firme.\n4. januara 2017. dvije osobe su stradale ispred kafea "Poco" u budvanskom naselju Babilonija. Budvanin Miroslav Ćetković i državljanin Bosne i Hercegovine Predrag Ilinčić pucali su jedan na drugog, nakon čega je Ćetković preminuo na licu mjesta, a Ilinčić u kotorskoj bolnici. Ćetković je, prema pisanju medija, navodno važio za člana klana iz Rafailovića i hapšen je 2015. godine u akciji suzbijanja šverca droga.\n7. decembra 2016. u bečićkom kafeu Trofej maskirane osobe usred dana usmrtile Đorđa Boretu, pri čemu je stradao i Dragan Zečević. Uprava policije je tada saopštila da indicije ukazuju da je riječ o "posljedici ranijih sukoba kriminalnih grupacija sa područja Crne Gore i regiona, zbog kriminalnih aktivnosti u koje su bile uključene, a koje su se odvijale van teritorije naše države". Mediji su prenijeli da je policija kao izvršitelje ubistva označila Ratka Vušovića i Vaslija Rafailovića koji su u bjekstvu, a koji se povezuju sa kavačkim kriminalnim klanom iz Kotora. Kao pomagači u zločinu uhapšeni su Miljan Bulatović iz Srbije i Vladimir Šmanja iz Bosne i Hercegovine. Boretino ubistvo se smatra nastavkom rata između narko klanova, u kojem je među Budvanima već bilo žrtava.\n27. oktobra 2015. je ispred svog restorana Fishermans u centru Budve iz snajpera ubijen Goran Đuričković, a njegov kum Saša Marković usmrćen je u klasičnoj sačekuši pola godine ranije, aprila 2015, dok je kolima prilazio svojoj kući u Bečićima. Ubistva se nezvanično povezuju sa likvidacijama koje su se u regionu i Crnoj Gori desile nakon nestanka nekoliko stotina kilograma kokaina u Španiji krajem 2014.


Nastavak ulaganja u Vojsku Srbije\nPančevo, 7. februar 2021.\nPredsednik Republike i vrhovni komandant Vojske Srbije Aleksandar Vučić sa potpredsednikom Vlade Srbije i ministrom odbrane Nebojšom Stefanovićem i načelnikom Generalštaba Vojske Srbije generalom Milanom Mojsilovićem, prisustvovao je danas prikazu sposobnosti dela jedinica Vojske Srbije u kasarni „Rastko Nemanjić“ u Pančevu pod nazivom „Vrh koplja 2021“.\nNakon prikaza, u kome su učestvovali pripadnici 72. brigade za specijalne operacije, 63. padobranske brigade i dela jedinica Ratnog vazduhoplovstva i PVO, predsednik Vučić je zahvalio svima na ogromnoj posvećenosti i požrtvovanosti tokom izvođenja današnje vežbe.\nVučić je rekao da će država ulagati novac u vojsku i u poboljšanje standarda njenih pripadnika i poručio da od vojske očekuje da i dalje bude čuvar naše zemlje, njenog integriteta i slobode.\nOn je dodao da je uveren da su pripadnici vojske u prethodnim godinama već mogli da osete promene, ali i naveo da sve to mora da bude još brže i snažnije.\nOn je čestitao ministru odbrane, načelniku Generalštaba i komandantu 72. brigade za specijalne operacije na odlično izvedenoj vežbi i izrazio zadovoljstvo što je danas prikazano mnogo proizvoda iz domaće proizvodnje koji su u upotrebi u Vojsci Srbije.\nU današnjem prikazu po temi „Uništenje terorista u urbanoj sredini“ učestvovalo je 115 pripadnika Vojske Srbije.\nNa taktičkom poligonu pančevačke kasarne „Rastko Nemanjić“ prikazano je dejstvo borbenih vozila, besposadnih platformi, sistema bespilotnih letelica, kao i vertikalni manevar, upad u zgradu, neutralisanje protivnika i uništenje improvizovanih eksplozivnih naprava.\nKada je reč o naoružanju i vojnoj opremi, na današnjem prikazu su se mogli videti oklopno borbena vozila „Miloš 4x4“, „hamvi“ vozila, daljinski upravljiva besposadna platforma "mali Miloš", kao i dronovi, helikopteri Mi-8 i Mi-17, H-145M i „Gazela“.\nPrikazana je odlična uvežbanost i spremnost za brzo reagovanje učesnika današnjeg prikaza na čemu im je predsednik Srbije i vrhovni komandant Aleksandar Vučić čestitao i prikaz ocenio sa „vrlo dobro“.


Još jedan velikan u igri za Degeneka, Zvezda spušta cenu? - Sportske.net\nPočinje ''gradski debi za Degeneka''!\nDan za danom, Zvezda će uskoro saznati DVA rivala! Ovo su opcije!Zvezda proda, pa vrati nazad! Novi posao na vidiku, uz milionsku zaradu!Opet svi pričaju o sudijama, evo ko u sredu sudi Zvezdi i Partizanu!Dr Kon: ''Kako ćemo rešiti pitanje utakmica?''Zvezdine TRI brige manje, koliki je sada dug?\nVeć tokom priprema je bilo jasno da u Zvezdi očekuju transfer iskusnog štopera Miloša Degeneka, a trener Dejan Stanković je već formirao novi štoperski par Pankov-Eraković koji je uspešno obavio posao u prvom kolu Linglong Superlige protiv Novog Pazara (3:0).\nPrethodnih nedelja se pričalo o interesovanju moskovskog Spartaka, ali i Milojevićevog Al Ahlija, a danas je ''Informer'' došao do novih saznanja u vezi interesovanja za Degeneka.\nNavodno, u trku je sada ušao još jedan ruski velikan, moskovski CSKA, ali se ne navodi koliko ''Armejci'' nude Zvezdi.\nSrpski šampion je već ostvario lepu zaradu kada su u pitanju Degenekovi transferi. On je posle Mundijala u Rusiji, u leto 2018. stigao na ''Marakanu'' iz japanske Jokohame za 200.000 evra, da bi ga Zvezda šest meseci kasnije prodala Al Hilalu za 3.6 miliona. Prošlog leta ga je vratila u svoje redove za milion i po, a sada crveno-beli pokušavaju da zarade još tri miliona evra od transfera koji se očekuje vrlo brzo.\nIpak, ''Informer'' navodi da bi Zvezda sada pristala i na nešto manje obeštećenje, ali čeka se da na ''Marakanu'' stigne i zvanična ponuda sa jedne od tri pomenute strane...


Srbije je u Novom Sadu pobedila Indiju u dublu sa 3:1 i tako u prvom kolu Svetske grupe povela sa 2:1.\n"Poraz u dublu je korak u nazad za moj tim. Odlično smo odigrali meč. Lako smo mogli da dobijemo četvrti set, a onda bi na terenu bilo sve drugačije. Srbija je sada u prednosti, ali će moji igrači sutra pokušati da igraju najbolje. Mislim da je preokret u tenisu uvek moguć", rekao je Misra posle meča.\nReprezentativac Indije Somdev Devarman čestitao je Srbiji na pobedi i dodao je da je veoma razočaran ishodom meča.\n"Bio je ovo uzbudljiv meč. Razočaran sam svojim servisom. Obično ne igram dublove za svoj tim. Dao sam sve od sebe, ali to nekad nije dovoljno. Protiv Nenada Zimonjića ne može 'tek tako' da se igra, jer je on jedan od najboljih dubl igrača", rekao je Devarman.\nDrugi reprezentativac Rohan Bopana naglasio je da on i Devarman predstavljaju Indiju u meču sa Srbijom i da nemaju izbora.\n"Nemamo izbora i moramo da igramo sva tri dana. Ostaje nam samo da se odmorimo do sutra i spremni odigramo predstojeće mečeve u singlu",\nrekao je Bopana.\nOn je dodao da su meč obeležile loše sudijske odluke.\n"Bili smo žrtve loših odluka linijskih sudija. Više puta pokušao sam da skrenem pažnu glavnom sudiji. Tek kada sam primetio da donose loše odluke i na štetu Srbije pokušao sam da stvari dovedem u normalu", rekao je Bopana.


virus | Nauka.rs\nNeuspeh poslednjeg testiranja HIV vakcine: Veliko razočarenje\nPosted on April 28, 2013 by Dario Salic\nSastav ljudskog imunodeficitarnog virusa (HIV)\nNajveće do sada istraživanje na AIDS vakcini, koje je obuhvatalo 2.500 ljudi, je prekinuto.\nKada je komitet za nadzor ovog istraživanja pogledao dosadašnje rezultate, prošle nedelje, uvideli su da vakcina, ipak, ne sprečava širenje HIV infekcije niti suzbija virus kod ljudi koji su bili vakcinisani.\nTako da su prekinuli sa istraživanjem, čije ime je bilo HVTN-505.\n„Bilo je to ogromno razočarenje“, izjavio je vodeći na ovom istraživanju, doktor Skot Hamer (Dr. Scott Hammer), kojo je saznao za loše vesti prošlog ponedeljka.\nKako Hamer kaže, ova vest je mnogo više poražavajuća zbog prošlomesečnog istraživanja „19-city study“ (istraživanje sprovedeno u 19 gradova), koje je uspešno završeno.\n„Ovo je veoma traumatičan događaj, da uložite ovoliki trud i da na kraju zaustavite istraživanje“, dodao je Hamer. On je glavni na odeljenju za infektivne bolesti na Univerzitetu Kolumbija, fakultet za doktore i hirurge (Columbia University College of Phyisicians and Surgeons) i glavni istraživač AIDS virusa koji se bori protiv istog još od kada je pandemija počela.\nDobrovoljnim učesnicima je rečeno da neće biti novih istraživanja. Oni će biti praćeni narednih 5 godina kako bi se sakupilo što je više moguće podataka o delovanju vakcine. Ceo projekat koštao je 77 miliona dolara, koji je finansirala država.\nOvo je novi neuspeh u pronalaženju vakcine, koja bi jednog dana mogla da spreči širenje HIV infekcije, ili ga bar oslabiti u dovoljnoj meri kako bi se umanjio rizik od umiranja.\nJedini uspeh do sada, kada je reč o AIDS istraživanju, je studija koja je obuhvatila 16.000 dobrovoljaca na Tajlandu. Objavljena krajem 2009. godine, pokazala je slabljenje HIV infekcije, ali samo za 31 procenat – nedovoljno da bi se uvrstio kao javni lek za borbu protiv virusa, ali ipak dovoljno da bi ohrabrilo naučnike za dalje istraživanje.\nIpak, najveću nadu koju su polagali u ovo poslednje istraživanje, obeshrabruju upravo ovi podaci: među onima koji su učestvovali u ovom istraživanju koji su dobili vakcinu, 41 osoba se inficirala HIV-om, u pređenju sa 30 njih koji su dobili placebo efekat.\nTo ne mora da znači da je vakcina zapravo povećala rizik kod ljudi od HIV infekcije, jer razlike, statistički gledano, nisu merodavne. Ali Hamer potvrđuje tu mogućnost.\n„Jasno se vidi da vakcina nije odradila svoje, i u neku ruku može se reći da je povećala rizik – ali ne možemo sa sigurnošću da tvrdimo to“, dodaje Hamer. „Glavna poruka je da oni nisu bili zaštićeni“.\nTo će možda prekinuti upotrebu oslabljenog virusa, Ad5, koji se koristi kao vektor – sredstvo koji nosi posebno odabrane gene HIV-a koji se koristio kao deo komplikovane četvoroslojne vakcine. Moguća riskantnost od korišćenja Ad5 vektora povećana je prilikom prošlog testiranja HIV vakcine, zvano STEP, još u 2007. godini. To istraživanje je trajno obustavljeno zbog dokaza da su oni koji su primili vakcinu imali veći rizik da se zaraze HIV-om.\nVirus Ad5 napada HIV\nNaučnici na HVTN-505 istraživanju, nadali su se da će izbeći taj problem tako što su pozvali one ljude za koje se znalo da nisu bili ranije izloženi Ad5 virusom. Ustanovili su da bi antitela povezana sa Ad5 virusom mogla da se pomešaju sa vektorom nove vakcine i tako povećaju rizik od HIV infekcije.\nOstala, prethodna istraživanja vakcine za HIV, su obuhvatala korišćenje Ad5 vektora. Ona će biti revalorizirana za dobro novih istraživanja.\n„Moj osećaj mi govori da se zavesa spušta na Ad5 vektor“, izjavio je Hamer.\nOno što je još više zastrašujuće je mogućnost da nije vektor taj koji povećava rizik, već bilo koja druga komponenta vakcine koja stimuliše imuno ćelije da napadnu HIV.\nPošto je upravo to ono što vakcine rade, to bi predstavljalo najveći problem i prepreku za dalje istraživanje vakcine protiv AIDS virusa. Još uvek je prerano da tako nešto zaključimo.\nVodeći ljudi na AIDS istraživanju su bili poprilično razočarani neuspehom HVTN-505 studije, ali ne naročito iznenađeni, s obzirom na prethodne pokušaje.\n“U mnogo čemu nismo dogurali dalje nego od pre mnogo godina kada smo počinjali“, izjavio je doktor Robert Skuli (Dr. Robert Schooley), sa Univerziteta Kalifornija (University California). “Razumemo mnogo oko toga kako (Hiv zaraženi) ljudi reaguju na virus, ali ne znamo koliko nam je potrebno da znamo o tome kako da neinficirani ljudi čine iste reakcije na virus“, dodao je Skuli.\nAVAC, zastupnička grupa koja gura razvoj HIV vakcine, izjavila je da je poslednji neuspeh podsetnik koliko je zapravo teško nparaviti efikasnu AIDS vakcinu.\n„Ovo testiranje obezbedilo nam je kratkotrajan odgovor oko specifične strategije koju primenjujemo u razvoju vakcine“, izjavio je Mitčel Varen (Mitchell Warren) iz AVAC-a. „To nije odgovor kojem smo se nadali, ali istraživanje se ne završava ovde“.\nZapravo, istraživanje se nastavlja sa pažljivom analizom podataka koje smo sakupili tokom poslednjeg pokušaja.\nHamer kaže da će naučnici ispitati da li su neki od ljudi koji su dobili vakcinu ipak zaštićeni, i da li je vakcina, ipak, pružila očekivan imunološki odgovor. „Da li je potisnula virus, ali se onda virus izmakao?“ zapitao se Hamer. „Imamo gomilu toga da uradimo kako bismo ispitali ovo do kraja“.\nKako bi pomogli istraživanju, naučnici će pričati sa svih 2.504 volontera koji su primili vakcinu, i tako u narednih nekoliko godina ispratiti njihove odgovore na vakcinu i rizik od HIV infekcije.\nNaučnici će udvostručiti svoj trud kako bi volonteri izbegli rizik koji bi mogao da ih izloži HIV virusu, s obzirom na jasne dokaze da vakcina ne može da ih zaštiti, i može da poveća rizik od infekcije.\nU međuvremenu, poslednje loše vesti će „baciti senku na istraživanje“ i na to šta raditi dalje, dodaje Hamer.\nŠta neće uraditi, dodaje, je to da neće smanjiti napore naučnika da dođu do vakcine koja nam daje solidnu zaštitu protiv višeg stadijuma HIV infekcije.\n„To će biti dan za pamćenje“, dodao je Hamer.\nDRACO – Virusima su odbrojani dani?\nPosted on October 3, 2011 by Darije\nU susret veselom periodu virusnih infekcija stiže nam informacija koja bi mogla da znači mnogo u svetu zdravstva i ljudima uopšte.\nOdmah, na početku, malo razjašnjenje – većinu bakterija možemo srediti primenom penicilina, koji je poznat već decenijama, ali virusi su druga priča. Uprkos napretku nauke i medicine, i dalje imamo specijalizovane lekove za malu grupu virusa. Ne postoji univerzalno rešenje, kao za bakterije.\nTrenutno je u toku istraživanje novog tretmana u okviru Lincoln laboratorije pri univerzitetu MIT. Osnova, tog, novog pristupa je nešto drugačija od onoga što dosadašnji lekovi rade. Ideja je da se ne napada sam virus, nego da se precizno identifikuju već zaražene ćelije i one ubiju, i tako zaustavi infekcija.\nMikroskopske slike pokazuju da DRACO sa uspehom tretira virusne infekcije. Levi set od 4 fotografije, rinovirus (obična prehlada) ubija ne trtirane ljudske ćelije (dole levo), gde se pokazuje da DRACO nije toksičan unutar ne inficiranih ćelija (gore desno) i leči zaraženu ćelijsku populaciju (dole desno). Slično se može videti u desnom setu fotografija, gde se vidi uticaj virusa na ćelije majmuna. (klik za veću sliku)\nU radu, publikovanom u žurnalu PLoS One, istraživači su testirali svoj novi lek protiv 15 različitih virusa, i pokazalo se da je bio efikasan protiv svih – uključujući i virus koji prouzrokuje običnu prehladu, H1N1, stomačni virus, polio virus i još nekoliko najrasprostranjenijih virusa.\nKako taj novi univerzalni lek radi?\nCilj leka je specijalni tip RNK koji se nalazi samo u zaraženim ćelijama. „Teoretski, ovaj princip bi trebao da radi protiv bilo kog virusa,“ tvrdi Tod Rajder (Todd Rider), glavni naučnik u Lincoln laboratoriji u okviru biološke, hemijske i nano tehnološke grupe koja je projektovala novu tehnologiju.\nZbog svoje sveobuhvatnosti, lek bi mogao da se koristi u trenutku kada se pojave nagoveštaji epidemije. Koristeći ovaj sistem, skoro svaka epidemija bi mogla biti jako brzo zaustavljena, poput one koje se desila 2003. godine kada su se pojavili zaraženi sa virusom SARS (teški akutni respiratorni sindrom).\nOstali članovi istraživačkog tima su Skot Vik (Scott Wick), Kristina Zuk (Christina Zook), Tara Botčer (Tara Boettcher), Dženifer Pankost (Jennifer Pancoast) i Bendžamin Zusman (Benjamin Zusman).\nMalo lekova protiv virusa\nRajder je pre 11 godina krenuo u ozbiljno razmatranje pronalaženja univerzalnog tretmana virusa posle pronalaska CANARY sistema (Cellular Analysis and Notification of Antigen Risks and Yields), specijalnog bio senzora koji brzo otkriva tipove patogena. „Ako uspešno identifikujete patogenu bakteriju u okruženju, onda, verovatno, postoji i antibiotik koji će izlečiti zaraženog od te bakterije, ali shvatio sam da ima vrlo malo lekova za viruse.“ kaže Rajder.\nPostoji nekoliko lekova koji se koriste protiv specifičnih virusa, kao što je protease inhibotor koji se koristi za kontrolu HIV virusa, ali oni su relativno malobrojni, a virusi lako razvijaju otpornost na njih.\nInspiraciju za svoj pristup u borbi protiv virusa, Rajder je dobio od odbrambenog sistema samih ćelija i nazvao ga je DRACOs (Double-stranded RNA Activated Caspase Oligomerizers).\nKada virus napadne, zarazi ćeliju, oni preuzimaju mehanizme unutar nje, za njihove mračne potrebe – stvaranje novih kopija virusa. Tokom te invazije virusi stvaraju duge nizove dsRNK (double-standarede RNK), koji u normalnim, zdravim ćelijama ne postoje.\nU arsenalu odbrane ljudske ćelije postoji protein koji blokira dsRNK, okidajući celu kaskadu reakcija koje bi trebale da zaustave stvaranje nove kopije virusa. Međutim, mnogo virusi su u stanju da zaobiđu ove defanzivne mere i obično je dovoljno da izbegnu jedan od procesa, da bi se odbrana potpuno urušila.\nRajderov pristup se sastoji u tome da se kombinuju protein koji gradi dsRNK sa drugim proteinom koji indukuje proces samoubistva ćelije, koji počinje svoje dejstvo kada ćelija ustanovi da će postati inficirana ili kancerogena. Stoga, skraćeno rečeno, kada se jedan deo DRACO proteina zakači za dsRNK, to daje signal drugom kraju da započne samoubistvo ćelije.\nKombinovanje ova dva elementa je „odlična ideja“ i vrlo inovativan pristup, kaže Karla Kirkegard (Karla Kirkegaard), profesor mikrobiologije i imunologije na Stanford univerzitetu. „Virusi su spretni u razvijanju otpornosti na supstance i lekove koje koristimo protiv njih, ali u ovom slučaju, teško je napraviti jednostavnu kontra meru, koja će predstavljati otpornost na ovaj lek.“\nSvaki DRACO lek, takođe, ima „notu o isporuci“, koja se dobija od prirodno prisutnih proteina, koji mu dozvoljava da prolazi kroz membranu ćelija. Međutim, ako dsRNK nije prisutan u ćeliji, DRACO napušta ćeliju, a da je ne ošteti.\nVećina testova je obavljena na životinjskim i ljudskim ćelijama koje su kultivisane u laboratorijskim uslovima, ali istraživači su takođe testirali DRACO na miševima zaraženih sa H1N1 virusom. Posle tretmana sa lekom, bili su potpuno izlečeni. Sem toga, možda još važnije, pokazalo se da DRACO, sam po sebi, nije otrovan po miševe.\nU ovom trenutku naučnici testiraju novi lek na još virusa, koji su zarazili miševe i dobijaju, za sada, obećavajuće rezultate. Rajder se nada da će moći da licencira tehnologiju i da dobije priliku da testira DRACO na većim životinjama i da ga primeni u kliničkoj praksi.\nRad na razvoju ovo leka je pomoglo dosta institucija:\nNew England Regional Center of Excellence for Biodefense and Emerging Infectious Diseases\nRad na DRACO terapiji zaista obećava, ali uvek se postavlja pitanje:\nŠta se dešava, ako DRACO ne prepozna dobro virus i počne da ubija zdrave ćelije?\nŠta se dešava ako ćelija pomisli da je DRACO virus?\nTestiranje je neophodno i slobodna procena govori da će proći barem još godinu do dve, dok se potvrdi delotvornost leka DRACO, kao i njegova ne toksičnost po organizam čoveka.\nDotle, možete pogledati kratki 3D prikaz strukture virusa. Video je na engleskom, ima komentara, koji dosta dobro objašnjava slike. Nisam hteo da ga opterećujem sa prevodom na srpski, ali ako neko bude hteo da to uradim, neka slobodno ostavi komentar na ovaj tekst, pa ću se potrudi da što pre uradim prevod.


Interkulturalnim učenjem ka većoj toleranciji među mladima\nU utorak, 8. marta 2022. godine za učenike/ce Gimnazije u Novom Pazaru organizovana je radionica pod nazivom "Interkulturalnim učenjem ka većoj toleranciji među mladima".\nRadionica je organizovana sa ciljem upoznavanja mladih sa značenjem i značajem ljudskih prava, borbe protiv diskriminacije osetljivih grupa u društvu i unapređenja tolerancije među mladima u lokalnoj zajednici.\nTokom radionice učenici/ce su imali priliku da kroz interaktivnu diskusiju i praktične vežbe iznesu svoje stavove i mišljenja o trenutnom stanju ljudskih prava i nivou tolerancije u svom okruženju u lokalnoj zajednici.\nRadionici je prisustvovalo ukupno 28 učenika/ca.\nOrganizator radionice je NVO Akademska inicijativa "Forum 10" u saradnji sa Gimnazijom u Novom Pazaru.\nRadionica je organizovana kao sastavni deo projekta „Interkulturalna učionica - o anticiganizmu, segregaciji i stereotipima“ koji NVO Akademska inicijativa „Forum 10“ realizuje uz podršku Ministarstva za ljudska i manjinska prava i društveni dijalog.